Ants Orgulas

Ants Orgulas (sündinud 10. novembril 1945 Tartushttp://www.vvk.ee/varasemad/k99/kandidaadid/10033.html) on eesti ametnik ja poliitik, Jõgeva linnapea 1993–1996.

Orgulas lõpetas Tartu Ülikooli kaugõppes ajaloo erialal. 1975. aastal pälvis ta auhinna võistlustööga "Kuuba Kommunistliku Partei kujunemine aastatel 1959–1965".

Nõukogude ajal oli Orgulas ELKNÜ Jõgeva rajoonikomitee teine sekretärE. Kalmet "Ülesandeid raamatukogudele ja komsomolile"  Punalipp 16. mai 1974, nr. 57, lk 1, hiljem EKP Jõgeva rajoonikomitee instruktor, rajooni täitevkomitee haridusosakonna juhataja ning täitevkomitee aseesimees ja plaanikomisjoni esimees. 

1982. aastal lõpetas ta Leningradi Kõrgema Parteikooli, misjärel temast sai EKP Jõgeva rajoonikomitee teine sekretär. 1984. aastal määrati Orgulas Valga rajooni täitevkomitee etteotsa, kust ta naasis Jõgevale 1988. aastal EKP rajoonikomitee esimeseks sekretäriks. 1990. aastate algul juhtis ta Jõgeva maakonna volikogu.

1997. aastast oli Orgulas pikka aega Jõgevamaa Omavalitsuste Liidu tegevdirektor"Jõgeva maavanema kandidaat jäi omavalitsuste toetuseta" ERR, 13.08.2009

Orgulas on Härjanurme Maarahva Seltsi liige.http://www.jogevakodukant.ee/?show=article&group=75&articleid=231

Ants Orgulas on abielus. 

Tal on kaks last: poeg Ants, kes on Nordecon Betooni eelarvestusgrupi juhataja ning tütar Ingrid, kes on Jõgeva maakonnas muusikaõpetaja.

Viited

Välislingid
 Riina Mägi "Ants Orgulas — omavalitsusliidu juht ja talusulane" Vooremaa, 14.11.2005

Kategooria:Jõgeva linnapead
Kategooria:Tartu Ülikooli ajalooteaduskonna vilistlased
Kategooria:Sündinud 1945